
70 DR 31.10.2012 

 
Sebagai contoh yang spesifik, saya beri contoh yang spesifik yang mana Standard 

Chartered Bank menjual non-performing loan kepada sebuah syarikat sendirian berhad 
yang bernama Mystic Bay Sdn. Bhd., tetapi apa yang berlaku dan ini pelanggaran garis 
panduan Bank Negara sendiri, peminjam tidak diberitahu lebih awal. Ada dua aspek, satu 
persetujuan daripada peminjam dan kedua, pengetahuan mesti diberitahu sebelum 
transaksi itu dibuat untuk menjual non-performing loan di situ kepada pihak ketiga, tidak 
berlaku.  

Satu lagi pelanggaran yang saya nampak Tuan Pengerusi... 

Tuan Pengerusi [Datuk Dr. Wan Junaidi bin Tuanku Jaafar]: Ya. Ringkaskan 
Yang Berhormat. 

Tuan R. Sivarasa [Subang]: Saya ringkaskan. Adalah pelanggaran BAFIA 
(Banking and Financial Acts 1999) seksyen 49, yang mana kelulusan daripada Kementerian 
Kewangan secara bertulis mesti diberikan kepada setiap permohonan daripada setiap bank 
untuk menjual non-performing loans. Apa yang saya dapati adalah Kementerian Kewangan 
sudah beri satu blanket approval pada 6 Julai 2007. Pada hemat saya ini tidak boleh 
dilakukan di bawah akta itu sebab setiap permohonan mesti ada setiap kelulusan. Kita tidak 
boleh beri satu blanket approval yang telah digunakan. 

■1750 

 Saya ingin tahu apakah tindakan yang diambil oleh kementerian untuk menjaga 
hak pengguna-pengguna dan perlindungan yang mereka ada di bawah garis panduan Bank 
Negara sendiri dan undang-undang negara kita sebab kementerian ini mesti memainkan 
satu peranan yang check and balance, dengan izin, untuk memastikan hak pengguna ini 
tidak dilanggar.  

 Jadi akhirnya Tuan Pengerusi, saya ambil dua minit sahaja sebab isu Suara 
Inisiatif ini telah dibangkitkan, saya pun hendak sambung perbahasan itu dan saya pun ada 
beberapa soalan kepada Yang Berhormat Menteri. Yang Berhormat Menteri telah 
mengeluarkan kenyataan bahawa siasatan ini telah dilengkapkan. Saya ingin tanya Yang 
Berhormat Menteri, apakah kononnya kesalahan yang disiasat oleh SSM? Maksud saya, 
apakah perlanggaran secara spesifik di bawah Akta Syarikat 1965 yang disiasat oleh SSM? 
Secara spesifiklah. Apakah seksyen yang dikatakan dilanggar oleh syarikat ini dan adakah 
siasatan ini akhirnya sampai kepada apa-apa kesimpulan ada perlanggaran peruntukan 
Akta Syarikat dan sekiranya ada apakah peruntukan-peruntukan itu? 

 Saya akhiri dengan soalan yang mungkin retorik sahaja Tuan Pengerusi, apa yang 
dilakukan oleh Suara Inisiatif Sdn. Bhd. adalah pendedahan rasuah. Saya hendak tanya 
kepada Yang Berhormat Menteri, adakah ini bercanggah dengan prinsip ketelusan dan 
pengurusan baik yang digalakkan oleh kementerian sendiri berkaitan dengan pengurusan 
syarikat-syarikat di bawah SSM? Ada juga Ahli-ahli Yang Berhormat lain yang menyentuh 
tentang tujuan Suara Inisiatif untuk jatuhkan kerajaan dan macam-macam pertuduhan telah 
dibuat tetapi akhirnya kalau pendedahan rasuah itu membawa kepada satu pemerintahan 
ditukar kepada pemerintahan lain, siapakah yang bertanggungjawab yang melakukan 
rasuah itu atau yang mendedahkan rasuah itu? Itu soalan saya kepada Yang Berhormat 
Menteri. Sekian, terima kasih Tuan Pengerusi. 

Tuan Pengerusi [Datuk Dr. Wan Junaidi bin Tuanku Jaafar]: Ya, Yang 
Berhormat Ledang. 

 

5.53 ptg. 

Ir. Haji Hamim bin Samuri [Ledang]: Terima kasih Tuan Pengerusi. Saya 
menjurus kepada Butiran 010100 – Pengurusan Korporat yang saya yakin berkaitan 
dengan Suruhanjaya Syarikat Malaysia. Tuan Pengerusi, saya ingin penjelasan sebenarnya 
daripada Yang Berhormat Menteri tentang pendirian kementerian ke atas syarikat-syarikat 
yang ditubuhkan tetapi tidak menjalankan fungsinya sebagai syarikat perniagaan. Ini kerana 
sebagaimana kita sedia maklum, syarikat ditubuhkan adalah untuk menjalankan perniagaan 
tetapi akhir-akhir ini timbul satu fenomena di mana syarikat ditubuhkan bukan untuk 
menjalankan perniagaan.  

 



Sebagai contoh yang spesifik, saya beri contoh yang spesifik yang mana Standard Chartered Bank menjual non-performing loan kepada sebuah syarikat sendirian berhad yang bernama Mystic Bay Sdn. Bhd., tetapi apa yang berlaku dan ini pelanggaran garis panduan Bank Negara sendiri, peminjam tidak diberitahu lebih awal. Ada dua aspek, satu persetujuan daripada peminjam dan kedua, pengetahuan mesti diberitahu sebelum transaksi itu dibuat untuk menjual non-performing loan di situ kepada pihak ketiga, tidak berlaku. Satu lagi pelanggaran yang saya nampak Tuan Pengerusi... Tuan Pengerusi [Datuk Dr. Wan Junaidi bin Tuanku Jaafar]: Ya. Ringkaskan Yang Berhormat. Tuan R. Sivarasa [Subang]: Saya ringkaskan. Adalah pelanggaran BAFIA (Banking and Financial Acts 1999) seksyen 49, yang mana kelulusan daripada Kementerian Kewangan secara bertulis mesti diberikan kepada setiap permohonan daripada setiap bank untuk menjual non-performing loans. Apa yang saya dapati adalah Kementerian Kewangan sudah beri satu blanket approval pada 6 Julai 2007. Pada hemat saya ini tidak boleh dilakukan di bawah akta itu sebab setiap permohonan mesti ada setiap kelulusan. Kita tidak boleh beri satu blanket approval yang telah digunakan. #1750 Saya ingin tahu apakah tindakan yang diambil oleh kementerian untuk menjaga hak pengguna-pengguna dan perlindungan yang mereka ada di bawah garis panduan Bank Negara sendiri dan undang-undang negara kita sebab kementerian ini mesti memainkan satu peranan yang check and balance, dengan izin, untuk memastikan hak pengguna ini tidak dilanggar. Jadi akhirnya Tuan Pengerusi, saya ambil dua minit sahaja sebab isu Suara Inisiatif ini telah dibangkitkan, saya pun hendak sambung perbahasan itu dan saya pun ada beberapa soalan kepada Yang Berhormat Menteri. Yang Berhormat Menteri telah mengeluarkan kenyataan bahawa siasatan ini telah dilengkapkan. Saya ingin tanya Yang Berhormat Menteri, apakah kononnya kesalahan yang disiasat oleh SSM? Maksud saya, apakah perlanggaran secara spesifik di bawah Akta Syarikat 1965 yang disiasat oleh SSM? Secara spesifiklah. Apakah seksyen yang dikatakan dilanggar oleh syarikat ini dan adakah siasatan ini akhirnya sampai kepada apa-apa kesimpulan ada perlanggaran peruntukan Akta Syarikat dan sekiranya ada apakah peruntukan-peruntukan itu? Saya akhiri dengan soalan yang mungkin retorik sahaja Tuan Pengerusi, apa yang dilakukan oleh Suara Inisiatif Sdn. Bhd. adalah pendedahan rasuah. Saya hendak tanya kepada Yang Berhormat Menteri, adakah ini bercanggah dengan prinsip ketelusan dan pengurusan baik yang digalakkan oleh kementerian sendiri berkaitan dengan pengurusan syarikat-syarikat di bawah SSM? Ada juga Ahli-ahli Yang Berhormat lain yang menyentuh tentang tujuan Suara Inisiatif untuk jatuhkan kerajaan dan macam-macam pertuduhan telah dibuat tetapi akhirnya kalau pendedahan rasuah itu membawa kepada satu pemerintahan ditukar kepada pemerintahan lain, siapakah yang bertanggungjawab yang melakukan rasuah itu atau yang mendedahkan rasuah itu? Itu soalan saya kepada Yang Berhormat Menteri. Sekian, terima kasih Tuan Pengerusi. Tuan Pengerusi [Datuk Dr. Wan Junaidi bin Tuanku Jaafar]: Ya, Yang Berhormat Ledang. 5.53 ptg. Ir. Haji Hamim bin Samuri [Ledang]: Terima kasih Tuan Pengerusi. Saya menjurus kepada Butiran 010100- Pengurusan Korporat yang saya yakin berkaitan dengan Suruhanjaya Syarikat Malaysia. Tuan Pengerusi, saya ingin penjelasan sebenarnya daripada Yang Berhormat Menteri tentang pendirian kementerian ke atas syarikat-syarikat yang ditubuhkan tetapi tidak menjalankan fungsinya sebagai syarikat perniagaan. Ini kerana sebagaimana kita sedia maklum, syarikat ditubuhkan adalah untuk menjalankan perniagaan tetapi akhir-akhir ini timbul satu fenomena di mana syarikat ditubuhkan bukan untuk menjalankan perniagaan.